શનિવારે બપોરે અચાનક ડાયમન્ડ માર્કેટમાં બૉમ્બ હોવાની અફવા ફેલાતાં આખા માર્કેટમાં અફરાતફરી જેવું વાતાવરણ થઈ ગયું હતું. એને કારણે માર્કેટના વેપારીઓના જીવ અધ્ધર થઈ ગયા હતા. એ સાથે ડાયમન્ડ માર્કેટના વેપારીઓના મનમાં ભય પેસી ગયો છે એટલે ૧૩ જુલાઈએ જે જગ્યાએથી બૉમ્બ મળ્યો હતો એ જ જગ્યાની પાસે રાખવામાં આવેલી ખુરસી પાસેથી શનિવારે બ્લુ કલરની થેલીમાં બૉમ્બ હોવાની અફવા ફેલાતાં વેપારીઓ આ ખુરસીની આજુબાજુ ફરકતા પણ નથી. શનિવારે ભલે બૉમ્બ નહીં પણ મૉક ડ્રિલ હતી, પરંતુ આ મૉક ડ્રિલે વેપારીઓના મનમાં રહેલા ભયમાં કેટલો વધારો કર્યો છે એ સ્પષ્ટ થયું હતું.